Phil Bull
philbull@gmail.com
Anna Philips
anna.cs.au@gmail.com

This work is licensed under a Creative Commons Attribution-ShareAlike 3.0 Unported License.

Navegació, desplaçament i zoom.
Carles Ferrando Garcia
carles.ferrando@gmail.com 2010
Robert Antoni Buj Gelonch
rbuj@fedoraproject.org 2018, 2019

# Movent-se pel document

Us podeu moure per les pàgines d'un document per qualsevol dels mètodes següents:

Desplaçament amunt i avall amb la rodeta del ratolí. Si us voleu moure per la pàgina amb el simple moviment del ratolí:

Feu clic dret a la pàgina i seleccioneu Desplaça automàticament.

Moveu el punter del ratolí cap a la part inferior de la finestra i us desplaçareu document avall; el desplaçament serà més ràpid com més avall us situeu.

Per atura l'autodesplaçament, feu clic a qualsevol lloc del document.

Utilitzant la barra de desplaçament de la finestra del document.

Utilitzant les tecles amb les fletxes amunt i avall del vostre teclat.

Arrossegant la pàgina amb el ratolí, com si l'estiguéssiu agafant. Per fer això:

Moveu el punter del ratolí sobre la pàgina i premeu el botó central del ratolí per arrossegar-la.

Si el vostre ratolí no té botó central, premeu a la vegada el botó esquerre i el dret, i arrossegueu.

# Passant les pàgines

Us podeu desplaçar entre pàgines del document mitjançant algun dels mètodes següents:

Premeu les tecles Ctrl Retrocedir Pàgina o Ctrl Avançar Pàgina al vostre teclat.

Per anar a una pàgina específica:

Teclegeu un número de pàgina a Selecciona la pàgina i premeu Enter.

Si voleu anar a l'inici o al final del document:

Premeu Ctrl Inici al vostre teclat.

Premeu Ctrl Fi al vostre teclat.

Per desplaçar-vos deu pàgines cada vegada, premeu Shift Retrocedir Pàgina o Shift Avançar Pàgina.

Per defecte, només us podeu desplaçar per dins una pàgina cada vegada. Si us voleu moure entre pàgines amb la rodeta del ratolí o arrossegant, aneu al menú Vista i seleccioneu Continu.

# Navegant amb una llista de pàgines o taula de continguts

Quan obriu un fitxer, hauríeu de tenir un plafó lateral a l'esquerra de la finestra. Si no el veieu, aneu a Vista Plafó lateral o premeu F9 al vostre teclat.

El plafó lateral mostra una vista prèvia de totes les pàgines del document.

Us podeu desplaçar entre pàgines clicant-les al plafó lateral.

Alguns documents tenen un índex o taula de continguts, que podeu mostrar al plafó lateral. Desplegueu la caixa combinada Miniatures, a la part superior del plafó lateral, i seleccioneu Índex per veure'l.

La majoria de documents no utilitzen aquesta característica, i no podreu veure el seu índex al plafó lateral.

# Augmentant i disminuint el zoom

Per ajustar el nivell de zoom:

Seleccioneu el nivell de zoom desitjat a la caixa combinada de la barra d'eines.

Alternativament, useu les dreceres de teclat Ctrl+ per augmentar el zoom, o Ctrl- per disminuir-lo.

Com alternativa, premeu la tecla Ctrl i moveu la rodeta del ratolí per ajustar el zoom.

L'opció Ajusta a la pàgina farà que una pàgina del document s'ajusti a l'alçada de la finestra.

L'opció Encaixa a l'amplada farà que una pàgina del document s'ajusti a l'amplada de la finestra.

Si voleu veure dues pàgines a la vegada, una al costat de l'altra, aneu a Vista Dual i premeu Dual.

Si el paràmetre gsetting allow-links-change-zoom té valor fals, els enllaços no poden canviar el vostre nivell de zoom.

Podeu usar la pantalla sencera per visualitzar el document:

Premeu F11.

Per abandonar el mode de pantalla sencera:

Premeu F11 o Escape